Tässä Jerusalem uutiset ja Pekka Sartola. Hyvää lauantai-iltaa.
Uutisaiheitamme tänään:
Tulevista parlamenttivaaleista näyttää tulevan äärimmäisen mielenkiintoiset -
ja saattavat olla myös nykyisen pääministeri Benjamin Netanjahun -
poliittisen uran loppu.
Mikään ei ole kuitenkaan vielä kirkossa kuulutettu.
Netanjahuun kohdistuvista lahjusepäilyistä huolimatta, hän on -
edelleen suosituin vaihtoehto maan seuraavaksi pääministeriksi.
Kyse ei ole siitä, etteikö Netanjahun Likud puolue olisi vaalien jälkeen -
maan suurin puolue, vaan siitä mitkä muista puolueista lähtevät -
hänen kanssaan muodostamaan hallitusta.
Ns. kuninkaantekijä puolueeksi onkin nyt nousemassa -
Naftali Bennettin johtama Yamina- puolue, joka, jos liittyy mukaan, -
voisi saada Netanjahun muiden kannattajien kanssa -
riittävän enemmistön parlamenttiin.
Myös oppositio kosiskelee Bennettiä ja saisi hänen ryhmänsä avulla -
enemmistön, mutta silloin Bennet joutuisi kamppailemaan -
pääministerin paikasta entisen Likud- edustajan, Gideon Saar `in kanssa.
Päivitämme vaaliennusteita seuraavissa lähetyksissämme.
USA:n uuden hallituksen Israeliin kohdistuvat linjaukset ovat -
edelleen hämärän peitossa. Ulkoministeri Tony Blinken tosin -
rauhoitti keskustelua sekä Jerusalemin että Golanin asetelmista,
mutta Bidenin oma lehdistösihteeri antoi hieman toisenlaisia ajatuksia.
"Jerusalemin ei välttämättä tarvitse kuulua yksin Israelille", -
näin siis presidentti Bidenin ilmoitus, "me tunnustamme toki sen, -
mutta jos Israel ja palestiinalaiset sopivat keskenään siitä, -
miten kaupunki jaetaan, Yhdysvallat ei ole sille esteenä."
Sama koski Golania, jonka edellinen presidentti Trump tunnusti kuuluvaksi
Israelille ja johon ulkoministeri Blinken antoi ehdollisen alaviitteen.
Sen mukaan lainopilliset näkökulmat ovat oma juttunsa, -
mutta turvallisuuspoliittisesti Golan on Israelin olemassaololle elintärkeä.
Pääministerin vastausta ei tarvinnut odotella pitkään, -
sillä Netanjahu totesi yksiselitteisesti -
"Golan kuuluu meille, emmekä lähde sieltä milloinkaan pois".
Näin Joe Biden alkaa vähitellen lipsua niistä sitoumuksista, -
joihin Trumpin aikana Yhdysvallat oli sitoutunut.
Vieläkään, tätä uutiskatsausta laadittaessa, 15.2. mennessä, -
hän ei ole suostunut keskustelemaan pääministeri Netanjahun kanssa.
Jotkut politiikan analyytikot puhuvatkin Joe Bidenin hallinnosta -
Obaman kolmantena hallituksena, ainakin mitä tulee Israel suhteisiin.
Kiina kieltäytyi antamasta perusmateriaalia -
varhaisista COVID-19 -tapauksista Maailman terveysjärjestön johtamalle
tiimille, joka tutkii pandemian alkuperää.
Yksi ryhmän tutkijoista sanoi sen mahdollisesti vaikeuttavan -
pyrkimyksiä ymmärtää, miten ja millä tavoin tauti lähti liikkeelle.
Ryhmä oli pyytänyt ensimmäisiä perustavia potilastietoja -
174:stä COVID-19 -tapauksesta, jotka Kiina oli tunnistanut -
Wuhanin kaupungin taudinpurkauksen alkuvaiheessa joulukuussa 2019, -
sekä muista tapauksista, mutta heille toimitettiin vain yhteenveto, -
kertoi tiimiin kuuluva australialainen tartuntatautien asiantuntija -
Dominic Dwyer.
"Tällaista perustietoa kutsutaan alkuperälistaksi", hän sanoi, -
"ja se säilytetään tyypillisesti anonyyminä, mutta sisältää -
yksityiskohtia, kuten yksittäisille potilaille esitetyt kysymykset, -
heidän vastauksensa ja miten heidän vastauksensa analysoitiin".
"Se on vakiintunut käytäntö epidemian tutkinnassa", hän kertoi -
uutistoimisto Reutersille runsas viikko sitten.
Hänen mukaansa pääsy perustietoihin oli erityisen tärkeää, -
koska vain puolet mainituista 174;stä tapauksesta oli voinut altistua niille -
markkinoille Wuhanissa, jossa virus on Kiinan mukaan, ensiksi havaittu.
"Siksi olemme jatkuvasti pyytäneet sitä", hän sanoi.
"Miksi sitä ei tapahdu, en voinut kommentoida. Onko se poliittista vai -
liian aikaista vai vaikeaa sanoa, mutta emme tiedä mitä syitä Kiinalla on -
estää pääsy näihin perustietoihin.
Tiimi, joka saapui Kiinaan tammikuussa ja vietti neljä viikkoa -
COVID-19-taudin alkuperän tutkimiseen.
Tutkimukset rajoittuivat vain kiinalaisten isäntien järjestämiin -
vierailuihin ja tiimin jäseniä estettiin ottamasta kontaktia -
paikallisiin asukkaisiin vetoamalla terveydellisiin rajoituksiin.
Lisäksi ensimmäiset kaksi viikkoa vietettiin hotellin karanteenissa.
Lisää koronavirukseen liittyvää asiaa. Israelin terveysministeriön mukaan -
valoa on vihdoinkin näkyvissä tunnelin päässä.
Lähes 4 miljoonaa on jo saanut rokotteen, -
heistä peräti noin 2,5 miljoonaa jo toisenkin annoksen.
Tartuntojen määrä laskee jatkuvasti -
ja koska rokotusten määrä on huimassa kasvussa, -
ministeriö onkin esittämässä hallitukselle -
elinkeinoelämän avaamista 23.2. alkaen.
Kyse ei ole koko elinkeinoelämän saman aikaisesta avautumisesta, -
vaan asteittaisesta, joka tarkoittaa alkuvaiheessaan katu-ja torikauppoja,
marketteja, kulttuuri- ja urheilutapahtumia, mutta vain niille, -
jotka ovat saaneet rokotuksen ja niille jotka ovat parantuneet taudista.
Tästäkin ollaan tekemässä poliittista tapahtumaa.
Sini-Valkoisten johtaja Benny Gantz syytti pääministeri Netanjahua siitä, -
että hän poistaa rajoituksia sopivasti parlamenttivaalien alta -
ja yrittää kerätä tällä poliittista kannatusta.
Israelissa ollaan enemmän kuin hämmästyneitä siitä, -
että Palestiinan itsehallinto saa tuhota arvokkaita arkeologisia kohteita -
ilman että UNESCO puuttuu asiaan millään tavalla.
Uusin tällainen tihutyö havaittiin muinaisen Sikkemin, -
nykyisen Nablusin kaupungin lähellä sijaitsevalla Mount Ebalin vuorella, -
todennäköisesti Joosuan aikanaan rakennuttaman alttarin kohdalla, -
kun niiden kiviä vietiin kahden arabikylän välisen tien pohjakiviksi.
Oslo II sopimuksen mukaan alue on ns. B-aluetta, -
jolla palestiinalaisilla on siviilihallinto, -
Israel vastaa vain alueen turvallisuudesta.
Israelin viranomaiset eivät voi siis puuttua asiaan, vaikka mainittu alttari
on eräs tärkeimmistä arkeologisista kohteista koko alueella.
Se ajoittuu yli kolmen vuosituhannen päähän, -
aikaan jolloin Joosua valloitti silloista Kanaanin maata.
Sitten puheenvuoro Iranin edellisen hallinnon perilliseltä.
Irania aina vuoteen 1979 saakka hallinneen saahi Reza Pahlavin poika,
niin ikään Reza Pahlavi, antoi haastattelun -
Israel Hayom medialle runsas viikko sitten.
Kruununprinssi Pahlavi totesi siinä, että Yhdysvallat tekee -
suuren virheen, jos se alkaa lähentyä Irania toiveenaan se, että Iran palaisi
takaisin jonkinlaiseen sopimukseen läntisten valtojen kanssa.
"Oli alkujaankin suuri virhe tehdä tuonkaltainen sopimus Iranin kanssa,
se oli hyvä Iranille mutta erittäin huono läntiselle maailmalle ja -
antaa Iranille nyt mahdollisuuden kiristää muuta maailmaa -
ydinohjelmallaan", prinssi Pahlavi totesi.
"On hyvä myös muistaa se, että Yhdysvallat ja Israel ovat -
Iranin nykyhallinnon vannoutuneita vihollisia, siitä huolimatta -
mitä sopimuksia heidän kanssaan tehtäisiin.
Tosiasiassa Iranin kansa ei ole Israel tai USA vastainen, -
vaan sitä näkökulmaa ylläpitää se uskonnollinen ja korruptoitunut -
ryhmä, joka maata nykyään hallitsee. Isäni hallinnon aikana meillä oli -
diplomaattisuhteet Israeliin ja olimme hyviä ystäviä.
Tavoitteeni ja haluni olisi palauttaa takaisin demokraattinen malli, -
joka olisi samalla hyvä koko kansalle." Näin siis nykyään maanpaossa, -
Yhdysvalloissa asuva 60-vuotias Iranin kruununprinssi Reza Pahlavi II.
ICC:n, Kansainvälisen Rikostuomioistuimen -
päätös aloittaa Palestiinalaishallinnon pyynnöstä -
mahdollisten sotarikosten tutkiminen Gazassa, Länsirannalla ja -
Itä-Jerusalemissa, on saanut Israelin ja Yhdysvaltojen lisäksi -
muitakin maita vastustamaan sitä.
Australia, Brasilia, Uganda ja Kanada, sekä Euroopan unionin maista -
ainakin Saksa, Itävälta, Tsekin tasavalta sekä Unkari -
ovat ilmoittaneet vastustavansa ICC:n kyseistä päätöstä laittomana.
Saksan ulkoministeri Heiko Maas tiivisti perustelunsa sillä, -
että ICC:llä ei ole valtuuksia aloittaa mitään tutkimuksia -
Palestiinalaishallinnon toivomuksesta, sillä ei ole olemassa sellaista -
YK:n Turvallisuusneuvoston hyväksymää ja sen jälkeen -
YK:n Yleiskokouksen tunnustamaa valtiota kuin Palestiina.
Kanadan ulkoministeri Mark Garneau sanoi puolestaan, että Palestiina, -
joka ei ole valtio, ei voi olla edes ICC:n jäsen, -
joten Kanada ei tunnusta ICC:llä olevan oikeutta aloittaa -
minkäänlaisia tutkimuksia mainitsemillaan perusteilla.
Näin Jerusalem uutiset tällä kertaa. Muistathan rukoilla rauhaa -
tuolle kaupungille, maalle ja koko Lähi-itään.
Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen myös jatkuvan, voit soittaa numeroon 0600-10177.
Puhelun hinta on noin 12 euroa.
Voit myös käyttää ruudulla näkyvää tilinumeroa.
Muista mainita maksun saaja ja viitenumero.
On hyvä muistaa, että Jumala siunaa niitä, jotka siunaavat Israelia.
Kiitos tuestasi.
Tekstitys: A. Eskola